**- สำเนา -**

**รายงานการประชุมท้องถิ่นอำเภอและหัวหน้ากลุ่มงาน สนง.ส่งเสริมการปกครองท้องถิ่นจังหวัดพิษณุโลก**

**ครั้งที่ 5 / ๒๕๕4**

**วันที่ 9 พฤษภาคม ๒๕54 เวลา ๐๙.0๐ น.**

**ณ ห้องประชุม สนง.ส่งเสริมการปกครองท้องถิ่นจังหวัดพิษณุโลก**

**……………………….**

**ผู้เข้าร่วมประชุม**

 ๑. นายสมบัติ เฟื่องปรางค์ ท้องถิ่นจังหวัดพิษณุโลก

 ๒. นายวรพงษ์ สุมาวงศ์ หัวหน้ากลุ่มงานมาตรฐานฯ

 ๓. นางสุนีย์ นามสิมมา หัวหน้ากลุ่มงานการเงินฯ

 ๔. นายสำราญ ขันทอง หัวหน้ากลุ่มงานส่งเสริมฯ

 5. นายสมยศ พลสว่าง กลุ่มงานส่งเสริมฯ

 6. นางสาวสุรีรัตน์ สัมฤทธิ์กุญชัย กลุ่มงานส่งเสริมฯ

 7. นางสุชิน อ่อนน้อมดี กลุ่มงานการเงินฯ

 8. นายวีระวัฒน์ พูลหน่าย งานบริหารทั่วไป

 9. นางกัญญาพัชร ช่างพินิจ กลุ่มงานกฎหมายฯ

 10. นางวาสนา ชาติรังสรรค์ กลุ่มงานมาตรฐานฯ

 11. นายนิพัฒน์ สดายุรัช ท้องถิ่นอำเภอเมืองฯ

 12. นายสุวิทย์ ประภาวงศ์ ท้องถิ่นอำเภอบางระกำ

 13. นายเฉลิมชัย ขวัญเมือง ท้องถิ่นอำเภอวังทอง

 14. นายทองเต็ม กันแต่ง ท้องถิ่นอำเภอนครไทย

 15. นางสาวเจือทิพย์ รัตนมิ่ง ท้องถิ่นอำเภอเนินมะปราง

 16. นายเทอดศักดิ์ โกธรรม ท้องถิ่นอำเภอพรหมพิราม

 17. นายพิชญากรณ์ มีสีเมือง ท้องถิ่นอำเภอบางกระทุ่ม

 18. นางอารีย์ บุญพรหม ท้องถิ่นอำเภอชาติตระการ

 19. นายบุญเลิศ แตงกวา ท้องถิ่นอำเภอวัดโบสถ์

**เริ่มประชุม เวลา เวลา 09.00 น.**

 เมื่อที่ประชุมพร้อมแล้ว นายสมบัติ เฟื่องปรางค์ ท้องถิ่นจังหวัดพิษณุโลก ประธานในที่ประชุมได้กล่าวเปิดประชุมและดำเนินการประชุม ตามระเบียบวาระดังต่อไปนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

 การรับสมัครเลือกตั้งนายกเทศมนตรีนครพิษณุโลก ตั้งแต่วันที่ 4 - 8 พฤษภาคม 2554 มีผู้สนใจมาสมัครจำนวน 5 คน โดยมีการตรวจสอบคุณสมบัติและประกาศรายชื่อผู้สมัครภายในวันที่ 14 พฤษภาคม นี้ จึงฝากให้ผู้ที่มีสิทธิ์เลือกตั้งไปใช้สิทธิ์เลือกตั้งในวันที่ 12 มิถุนายน 2554 และฝาก ทถ.อ.ติดตามข่าวสารการเลือกตั้ง เพื่อเชื่อมโยง ทถ. ระดับบน และองค์กรระดับล่าง

**ที่ประชุม รับทราบ**

**ระเบียบวาระที่ 2** รับรองการประชุม ครั้งที่ 3/2554 เมื่อวันที่ 9 มีนาคม 2554

ที่ประชุมมีมติรับรองรายงานการประชุมครั้งที่ 3/2554 เมื่อวันที่ 9 มีนาคม 2554

**ระเบียบวาระที่ 3** เรื่องสืบเนื่องจากการประชุมครั้งที่ 3/2554 เมื่อวันที่ 9 มีนาคม 2554

3.1 โครงการก่อสร้างสถานีสูบน้ำด้วยไฟฟ้าบริเวณบ้านปากรองพร้อมระบบส่งน้ำ อันเนื่องมาจากพระราชดำริ (อ.ชาติตระการ)

 ทถ.อ.ชาติตระการยังไม่ทราบความคืบหน้าจากกรมชลประทาน

3.2 โครงการพัฒนาที่ดินมูลนิธิชัยพัฒนา (อ.พรหมพิราม)

ทถ.อ.พรหมพิรามแจ้งว่ายังไม่มีความคืบหน้า แต่เท่าที่ทราบจากชาวบ้าน มีเจ้าหน้าที่โครงการฯ เข้ามาดูแลโครงการฯ โดยเฉพาะเรื่องการเกษตร ในส่วนของงบประมาณ ทถ.อ. ไม่มีส่วนเกี่ยวข้อง เพราะงบประมาณบางส่วนมาจากรายได้จากการเก็บผักหรือผลผลิตทางการเกษตรในพื้นที่โครงการฯ ไปขาย

3.3 การดำเนินงาน “โครงการบ้านท้องถิ่นไทย เทิดไท้องค์ราชัน 84 พรรษา”

 กลุ่มงานส่งเสริมฯ แจ้งว่าการดำเนินงานยังไม่เพิ่มจากเดือนที่แล้ว คือ มีโครงการสร้าง 24 หลัง ซ่อมแซม 35 หลัง ยังไม่แล้วเสร็จทั้งหมดอยู่ระหว่างดำเนินการสร้าง และซ่อมแซม การดำเนินการคาดว่าจะแล้วเสร็จภายในเดือนกันยายน 2554 ฝาก ทถ.อ. ให้ช่วยเร่งรัดติดตามโครงการให้เสร็จสิ้นภายในกำหนด

3.4 ศูนย์พัฒนาเด็กเล็กขององค์กรปกครองส่วนท้องถิ่น

 กลุ่มงานส่งเสริมฯ ขอขอบคุณ อปท. ทุกแห่งที่ให้ความร่วมมือการจัดอบรมโครงการเพื่อพัฒนาศักยภาพผู้ดูแลเด็กเล็กจังหวัดพิษณุโลก ประจำปี 2554 เมื่อวันที่ 26 – 27 เมษายน 2554 ณ ห้องคอนเวนชั่น โรงแรมอมรินทร์ลากูน จังหวัดพิษณุโลก ให้เป็นไปอย่างเรียบร้อย การจัดโครงการนี้คาดว่าจะจัดต่อไปทุกๆ ปี

* 1. การถ่ายโอนภารกิจของ องค์กรปกครองส่วนท้องถิ่น

 จังหวัดพิษณุโลกได้แต่งตั้งคณะทำงานเพื่อออกตรวจติดตามภารกิจถ่ายโอนให้แก่ อปท. ประจำปี 2554 วันที่ 24 พฤษภาคม 2554 ในพื้นที่ อ.วังทอง ช่วงเช้า 09.00 – 12.00 น. อบต.วังทอง และ ช่วงบ่าย 13.00 – 16.00 น. อบต.ท่าหมื่นราม ฝาก ทถ.อ.วังทองช่วยประสาน อบต.ทั้งสองแห่ง ให้จัดเตรียมงาน รวมถึงเอกสารที่จะต้องใช้ในการตรวจติดตามด้วย

3.6 การก่อสร้างพระบรมราชานุสาวรีย์พ่อขุนบางกลางท่าว

 ทถ.อ.นครไทย แจ้งว่าการก่อสร้างอยู่ระหว่างการประกวดราคาถมดิน ส่วนการออกแบบมีการตรวจสอบแล้วพบว่ามีข้อท้วงติงการออกแบบรูปท่านผู้ถือร่ม ว่าขนาดของตัวท่านยังไม่ชัดเจน ต้องหารืออีกครั้ง

3.7 การติดตามประเมินผลแผนพัฒนาท้องถิ่นโครงการจัดทำระบบสารสนเทศการบริหารจัดการเพื่อการวางแผน และติดตามประเมินผลการใช้จ่ายงบประมาณขององค์กรปกครองส่วนท้องถิ่น

**๑. อปท.ที่ยังไม่ได้ดำเนินการบันทึกข้อมูลวิสัยทัศน์ ยุทธศาสตร์ และแผนพัฒนา 3 ปี (2554 – 2556) จนถึงขั้นตอนยืนยันแผน จำนวน 7 แห่ง**

 1. ทต.บ้านแยง 2. อบต.นาบัว 3. อบต.ชัยนาม 4. อบต.วังพิกุล

 5. อบต.บึงกอก 6. อบต.วังวน 7.อบต.บ้านไร่

**2. อปท.ที่ได้ดำเนินการบันทึกข้อมูลข้อบัญญัติ/เทศบัญญัติที่ผ่านสภาแล้วให้ครบถ้วนสมบูรณ์ จนถึงขั้นตอนการก่อหนี้ผูกพันการเบิกจ่ายเงินในช่วงไตรมาสที่ 2 ของปีงบประมาณ 2554**

 2.1 อปท.ที่ยังไม่ได้ดำเนินการ จำนวน 30 แห่ง

 1. อบจ.พล. 2. ทต.บ้านมุง 3. ทต.บ้านแยง 4. ทต.พลายชุมพล 5. ทต.เนินมะปราง 6.อบต.งิ้วงาม 7. อบต.วัดจันทร์ 8. อบต.ท่าโพธิ์ 9. อบต.สมอแข 10.อบต.ดินทอง 11. อบต.ชัยนาม 12. อบต.วังพิกุล 13. อบต.แม่ระกา 14. อบต.ดงประคำ 15. อบต.วังวน 16. อบต.มะต้อง 17. อบต.บึงกอก 18. อบต.วังอิทก 19. อบต.หนองกุลา 20. อบต.บ่อทอง 21. อบต.ท่านางงาม 22. อบต.บ้านไร่ 23. อบต.นาบัว 24. อบต.ห้วยเฮี้ย 25. อบต.บ้านดง 26. อบต.ชาติตระการ 27. อบต.บ้านยาง 28. อบต.คันโช้ง 29.อบต.วังโพรง 30. อบต.บ้านน้อย ซุ้มขี้เหล็ก

 2.2 อปท.ที่อยู่ระหว่างดำเนินการ จำนวน 51 แห่ง

 1. ทต.บ้านใหม่ 2. อบต.มะขามสูง 3. อบต.ดอนทอง 4. อบต.จอมทอง 5. อบต.บ้านป่า 6. อบต.อรัญญิก 7. อบต.ไผ่ขอดอน 8. อบต.ท่าทอง 9. อบต.บ้านคลอง 10.อบต.วังน้ำคู้ 11. อบต.ปากโทก 12. อบต.หัวรอ 13.อบต.วังนกแอ่น 14.อบต.ท่าหมื่นราม 15. อบต.วังทอง 16.อบต.แก่งโสภา 17. อบต.บ้านกลาง 18.ทต.บางระกำ 19.ทต.ปลักแรด 20.ทต.บึงระมาณ 21.อบต.บางระกำ 22.อบต.ชุมแสงสงคราม 23.อบต.นิคมพัฒนา 24.ทต.บางกระทุ่ม

 25.ทต.เนินกุ่ม 26.อบต.บางกระทุ่ม 27.อบต.สนามคลี 28.อบต.โคกสลุด 29.ทต.พรหมพิราม 30.ทต.วงฆ้อง 31.อบต.หนองแขม 32.อบต.ท่าช้าง 33.อบต.พรหมพิราม 34.อบต.ตลุกเทียม 35.อบต.ศรีภิรมย์ 36.ทต.วัดโบสถ์ 37.อบต.ท้อแท้ 38.ทต.ป่าแดง 39. อบต.สวนเมี่ยง 40.อบต.ป่าแดง 41.อบต.ท่าสะแก 42.ทต.นครไทย 43.อบต.บ่อโพธิ์ 44.อบต.เนินเพิ่ม 45.อบต.หนองกะท้าว 46.อบต.ยางโกลน 47.อบต.บ้านพร้าว 48.ทต.บ้านมุง

 49.อบต.เนินมะปราง 50.อบต.วังยาง 51.อบต.ชมพู

**3. อปท.ที่ยังไม่ได้ดำเนินการบันทึกข้อมูลรายงานการใช้จ่ายงบประมาณด้านเงินอุดหนุนเฉพาะกิจปี ๒๕๕๒ จำนวน ๒ แห่ง**

 **อำเภอนครไทย**

๑. อบต.นาบัว (เหลือ ๑ โครงการ) ๒. อบต.บ้านพร้าว (เหลือ ๑ โครงการ)

**4. การบันทึกข้อมูลระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณ (e- Plan) ในส่วนของนโยบายเร่งด่วนด้านยาเสพติด 2554**

1. อปท.ที่ยังไม่ได้ดำเนินการบันทึกข้อมูลจำนวน 31 แห่ง

1.ทต.บางกระทุ่ม 2.ทต.บางระกำ 3.ทต.บึงระมาณ

4.ทต.บ้านใหม่ 5.ทต.ป่าแดง 6.ทต.พรหมพิราม

7.ทต.วงฆ้อง 8.ทต.เนินมะปราง 9.อบต.คันโช้ง

10.อบต.คุยม่วง 11.อบต.ชัยนาม 12.อบต.ดงประคำ

13.อบต.ตลุกเทียม 14.อบต.ท่านางงาม 15.อบต.ท่าหมื่นราม

16.อบต.ท้อแท้ 17.อบต.นาบัว 18.อบต.หินลาด

19.อบต.แม่ระกา 20อบต.หนองกะท้าว 21.อบต.บึงกอก

22.อบต.บ่อโพธิ์ 23.อบต.บ้านพร้าว 24.อบต.บ้านยาง

25.อบต.บางระกำ 26.อบต.ยางโกลน 27.อบต.วังพิกุล

28.อบต.วังวน 29.อบต.โคกสลุด 30.อบต.วัดพริก

31.อบต.สมอแข

 **ข้อมูล ณ วันที่ 29 เมษายน 2554**

3.8 สรุปเรื่องร้องเรียน

 ขอให้ทุกอำเภอตรวจสอบข้อมูลเรื่องร้องเรียนกับกลุ่มงานกฎหมายให้ถูกต้องตรงกัน แล้วรายงานให้จังหวัดทราบตามกำหนด

* 1. สรุปผลการเบิกจ่ายเงินงบประมาณ

3.10 ติดตามผลความคืบหน้าการดำเนินการตามข้อเสนอแนะของ สตง.ภูมิภาคที่ 10 ในประเด็นที่เกี่ยวข้องกับการดำเนินการทางละเมิดและวินัย

ให้ ทถ.อ. ที่มี อปท. ในเขตพื้นที่ที่ถูก สตง. ทักท้วงในประเด็นต่างๆ รายงานติดตามผลความคืบหน้าของแต่ละ อปท. และรายงานจังหวัด เพื่อรายงาน สถ. ทราบต่อไป

**ที่ประชุม รับทราบ**

**ระเบียบวาระที่ 4 เรื่องเพื่อทราบ**

**กลุ่มงานมาตรฐานฯ 4.1 การปรับปรุงกรอบพนักงานจ้าง 4 ปี**

ก.อบต.จังหวัดพิษณุโลก ในการประชุมครั้งที่ 2/2554 เมื่อวันที่ 17 กุมภาพันธ์ 2554 ได้มีมติให้นำเรื่องการปรับปรุงกรอบอัตรากำลังพนักงานจ้าง 4 ปี เข้าที่ประชุมผู้บริหารท้องถิ่นประจำเดือน ในกรณีที่ อปท. ได้ตั้งงบประมาณไว้ในข้อบัญญัติงบประมาณรายจ่ายประจำปี เพื่อดำเนินการจัดซื้อรถประเภทต่างๆ ซึ่งจะต้องมีพนักงานขับรถประเภทนั้นๆ เฉพาะตำแหน่ง จึงขอให้ อปท. ได้กำหนดกรอบตำแหน่งพนักงานจ้างตำแหน่งนั้นๆ ไว้ในกรอบอัตรากำลังให้สอดคล้องกันกับการจัดซื้อรถด้วย โดยเฉพาะแผนอัตรากำลังพนักงานจ้างรอบใหม่ (พ.ศ.2556 – 2559)

**กลุ่มงานส่งเสริมฯ** **4.2 สรุปผลการสำรวจแสดงความคิดเห็นการจัดงาน “วันท้องถิ่นไทยประจำปี ๒๕๕๕”**

1. ข้อมูลผู้ตอบแบบสำรวจ

 1.1 หน่วยงาน

 - ผู้ตอบแบบสำรวจที่มาจาก อบต. จำนวน 71 คน คิดเป็นร้อยละ74.74

 - ผู้ตอบแบบสำรวจที่มาจาก เทศบาล จำนวน 14 คน คิดเป็นร้อยละ 14.74

 - ไม่ระบุหน่วยงาน จำนวน 10 คน คิดเป็นร้อยละ 10.52

 1.2 ตำแหน่ง

 - ผู้บริหาร อปท. จำนวน 18 คน คิดเป็นร้อยละ 18.95

 - ข้าราชการ / พนักงาน อปท. จำนวน 36 คน คิดเป็นร้อยละ 37.89

 - ไม่ระบุตำแหน่ง จำนวน 41 คน คิดเป็นร้อยละ 43.16

2. เห็นควรกำหนดให้มีการจัดงาน “วันท้องถิ่นไทยจังหวัดพิษณุโลก ประจำปี ๒๕๕๕” และปีต่อๆ ไป หรือไม่

 2.1 เห็นว่า ไม่ควรจัด จำนวน 3 คน คิดเป็นร้อยละ 3.16

 2.2 เห็นว่า ควรจัดทุกปีต่อเนื่องไป จำนวน 90 คน คิดเป็นร้อยละ 94.74

 2.3 ไม่แสดงความคิดเห็น จำนวน 2 คน คิดเป็นร้อยละ 2.10

3. เห็นว่าควรจัดทุกปีต่อเนื่องไป และควรจัดในลักษณะ ดังนี้

 3.1 เห็นว่า อปท. หมุนเวียนกันเป็นเจ้าภาพในแต่ละปี

 จำนวน 19 คน คิดเป็นร้อยละ 20

 3.2 เห็นว่า ควรให้จังหวัดเป็นเจ้าภาพ โดย อปท. อุดหนุนงบประมาณ

 จำนวน 56 คน คิดเป็นร้อยละ 58.95

 3.3 ควรจัดในรูปแบบอื่นๆ จำนวน 20 คน คิดเป็นร้อยละ 21.05

เช่น 1) ให้ อบจ.พล.จัด

 2) ให้ อบจ.พล และทน.พล. ร่วมกันจัด

 3) ให้ อบจ.พล. ทน.พล และ สถจ.พล ร่วมกันจัด

 4) ให้ อปท. โดยแบ่งเป็นอำเภอละปี

 5) ให้ อบจ.พล. ทน.พล เทศบาล อบต. หมุนเวียนจัด (แบ่งตามประเภทการ ปกครอง)

 6) ให้ อบจ.พล และทน.พล. และอำเภอแต่ละอำเภอหมุนเวียนจัด

4. ควรกำหนดให้มีการจัดกี่วัน และใช้สถานที่ใดเป็นสถานที่จัดงาน

4.1 เห็นว่าควรให้มีการจัดงาน ๑ – ๒ วัน โดยใช้สนามหน้าศาลากลางจังหวัดกลางจังหวัด จำนวน 61 คน คิดเป็นร้อยละ 64.21

4.2 เห็นว่าควรให้มีการจัดงาน ๓ – ๕ วัน โดยใช้สนามกีฬา จำนวน 13 คน

คิดเป็นร้อยละ 13.68

4.3 มีความเห็นเป็นอย่างอื่น จำนวน 21 คน คิดเป็นร้อยละ 22.11

 1) ควรจัดงาน 1-2 วัน โดยใช้สนามกีฬากลางจังหวัด

 2) ควรจัด 1 - 2 วัน โดยใช้สถานที่อำเภอ , สนามกีฬากลาง,มหาวิทยาลัย ราชภัฎ

3) ควรจัด 1-2 วัน สถานที่ควรให้เหมาะสมเพื่อป้องกันฝนตก

5. กิจกรรมที่คิดว่า ควรมีในงานวันท้องถิ่นไทยจังหวัดพิษณุโลก

 5.1 ควรมีการจัดประชุมทางวิชาการ / การนำเสนอผลงานดีเด่นของ อปท. / การออกร้าน OTOP /การแข่งขันกีฬา / การสังสรรค์ จำนวน 79 คน คิดเป็นร้อยละ 83.16

 5.2 คำแนะอื่นๆ จำนวน 16 คน คิดเป็นร้อยละ 16.84

เช่น 1) ควรจัดในวันท้องถิ่นไทย,ทำพิธีถวายสักการะรัชกาลที่ 5 หรือทำบุญตักบาร่วมกันเฉพาะภาคเช้า

 2) ควรมีการแสดงบนเวทีของ อปท. ทั้งกลางวันและกลางคืน

 3) ควรมีการละเล่นพื้นบ้านของท้องถิ่น การแสดงแต่ละพื้นที่ การแข่งขันกีฬาพื้นบ้าน การแข่งกีฬาระหว่างอำเภอ ,มีการเดินขบวนพาเหรด,การออกร้าน OTOP ควรเป็นของทุกตำบล

 4) มีกิจกรรมที่เป็นส่วนร่วมของประชาชนด้วย

 5) ควรมีการประชุมวิชาการ และแข่งกีฬาก็พอ

6. ความคิดเห็น และข้อเสนอแนะ

 6.1 ด้านงบประมาณ

 1) เงินที่อุดหนุนควรครอบคลุมค่าใช้จ่ายทุกเรื่อง

 2) ควรให้มีการตั้งงบอุดหนุนไว้ในเทศบัญญัติ/ข้อบัญญัติ

 3) งบประมาณควรเหมาะสมกับระยะเวลาในการจัดงาน

 4) งบประมาณไม่เพียงพอ

 5) จัดไม่คุ้มกับเงินที่ลงทะเบียน

 6.2 ด้านบุคลากร

 1) ควรเป็นวันหยุดบุคคลากรจะได้มาร่วมได้มากขึ้น

 2) ควรมีหน่วยรับผิดชอบด้านประชาสัมพันธ์งานท้องถิ่น

 3) กิจกรรมเน้นการมีส่วนร่วมเฉพาะผู้บริหาร ทำให้ข้าราชการ/พนักงานส่วนท้องถิ่น และประชาชนไม่ได้มีส่วนร่วม

4) ควรจัดคณะทำงานด้านต่างๆ ให้มากกว่านี้, ควรมีคณะกรรมการร่วมทั้ง 3 รูปแบบ

 5) สรรหาบุคลกรที่ความรู้ในเชิงรุก

 6) บุคลากรที่ดำเนินงานมีน้อย

 7) ขาดการประสานงานที่ดีระหว่างจังหวัด อำเภอ และ อปท.

 6.3 ด้านสถานที่ รวมถึงการบริหารจัดการต่าง ๆ เนื่องจาก

 1) สถานที่รับประทานอาหารไม่เพียงพอ

 2) อยากให้ท้องถิ่นอื่นมีส่วนร่วมในการเป็นตัวแทนด้านสถานที่

 3) การจัดบูธ และการออกร้านควรมีเวลาและสถานที่มากกว่านี้

4) ควรแยกห้องประชุมสัมมนา ออกจากการจัดแสดงนิทรรศการ และสถานที่จัด แข่งกีฬาควรอยู่บริเวณเดียวกัน

 5) สถานที่จัดงานอยู่ไกลจากตัวเมือง

 6) ควรใช้สถานที่ที่ให้มีการดื่มเครื่องดื่มแอลกอฮอล์ลได้

 7) ควรปรับปรุงรสชาติของอาหาร

**4.3 โครงการสังคมไทยร่วมกันคืนครูดีให้ศิษย์ เชิดชู ยกย่อง “ครูสอนดี”**

 ตามที่คณะรัฐมนตรีได้มีมติ ในคราวการประชุมเมื่อวันที่ 11 มกราคม 2554 มีมติเห็นชอบในหลักการแผนปฏิบัติการปฏิรูปประเทศไทย เพื่ออนาคตคนไทยที่เท่าเทียมและเป็นธรรม “ด้านการสร้างอนาคตของชาติด้วยการพัฒนาคน เด็ก และเยาวชน โดยได้มอบหมายสำนักงานส่งเสริมสังคมแห่งการเรียนรู้และคุณภาพเยาวชน (สสค.) ดำเนินโครงการสังคมไทยร่วมกันคืนครูดีให้ศิษย์ เชิดชู ยกย่อง “ครูสอนดี โดยมีวัตถุประสงค์เพื่อ การยกย่อง เชิดชู “ครูสอนดี” คือ ครูที่มีระบบการสอนดี มีลูกศิษย์ที่ประสบความสำเร็จ และเป็นแบบอย่างในการดำเนินชีวิต เพื่อเป็นแรงบันดาลใจให้กับครูในการพัฒนาการเรียนการสอนที่มีคุณภาพกับเด็กไทยอย่างต่อเนื่อง โดยมีคุณสมบัติ คือ สอนเป็น เห็นผล คนยกย่อง

 เป้าหมาย

 ดำเนินการคัดเลือกครูสอนดี ทั่วประเทศ ประจำปี 2554 จำนวน 20,000 คน จะได้รับเงินรางวัลคนละ 10,000 บาท ดำเนินการคัดเลือกครูสอนดี ให้ได้รับทุนครูสอนดี จำนวน 600 คน ทุนละ 500,000 บาท ในกลุ่มสอนเด็กผู้ด้อยโอกาส

 บทบาทที่สำคัญของจังหวัดและท้องถิ่น

 จังหวัด

 ผู้ว่าราชการจังหวัดออกคำสั่งแต่งตั้งคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับจังหวัด โดย มีผู้ทรงคุณวุฒิ (ภาควิชาการ) เป็นประธานกรรมการ นายก อบจ. เป็นประธานฯ และผู้ที่นายก อบจ. แต่งตั้งเป็นกรรมการและเลขานุการ

 ผู้ว่าราชการจังหวัด หรือนายอำเภอที่ผู้ว่าราชการจังหวัดมอบหมายจัดให้มีการคัดเลือกผู้แทนกลุ่มต่างๆ เพื่อแต่งตั้งให้เป็นคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับท้องถิ่น โดยมีนายกเทศมนตรีหรือ นายก อบต. เป็นประธานกรรมการ และผู้ที่นายกเทศมนตรีหรือนายก อบต.มอบหมายเป็นกรรมการและเลขานุการ

 องค์กรปกครองส่วนท้องถิ่น

 สรรหาครูนอกสถานศึกษา เช่น ครูเอ็นจีโอที่สอนเด็กด้อยโอกาส เพื่อเสนอชื่อเป็น ครูสอนดี ผ่านคณะกรรมการเพื่อการคัดเลือกครูสอนดี และลดความเหลื่อมล้ำทางการศึกษาระดับท้องถิ่น

ขั้นตอนการคัดเลือกครูสอนดี

 ขั้นที่ 1 การสรรหาครูสอนดี เสนอผ่าน 2 ช่องทาง คือ

 1. การสรรหาครูในสถานศึกษาให้ผู้บริหารโรงเรียน ครู นักเรียน ผู้ปกครองร่วมกันสรรหา แล้วเสนอชื่อต่อคณะกรรมการระดับท้องถิ่น

 2. การสรรหาครูนอกสถานศึกษา ให้ อปท. สรรหาแล้วเสนอชื่อต่อคณะกรรมการระดับท้องถิ่น

 ขั้นที่ 2 การคัดเลือกครูสอนดีขั้นตอนแรก

 1. คณะกรรมการระดับท้องถิ่นคัดเลือกครูสอนดีเพื่อส่งให้คณะกรรมการระดับจังหวัดไม่เกินร้อยละ 4 ของครูในพื้นที่รับผิดชอบ

 2. คณะกรรมการระดับจังหวัดพิจารณากลั่นกรอง และคัดเลือกครูสอนดีให้เหลือตามจำนวนที่กำหนด และคัดเลือกครูสอนเด็กด้อยโอกาสที่สมควรได้รับทุนครูสอนดี ตามจำนวนที่กำหนดส่งไปยัง สสค.

 ขั้นที่ 3 การคัดเลือกครูสอนดีขั้นสุดท้าย

 1. คณะกรรมการระดับท้องถิ่น เปิดโอกาสให้ทักท้วงผลการพิจารณา และอาจสังเกตการสอนของครูสอนดีในท้องถิ่น เพื่อยืนยันรายชื่อไปยังคณะกรรมการระดับจังหวัด

 2. คณะกรรมการระดับจังหวัด เปิดโอกาสให้ท้องถิ่นทักท้วงผลการพิจารณา และอาจสังเกตการสอนของครูผู้สมควรได้รับทุนครูสอนดีในจังหวัด พิจารณา กลั่นกรองและยืนยันรายชื่อ ครูสอนดี และครูผู้สมควรได้รับทุนครูสอนดีไปยัง สสค.

 ทั้งนี้ จะมีการคัดเลือกจังหวัดที่มีการบริหารจัดการที่ดี มีระบบกลไกที่ดีถือเป็นต้นแบบในกระบวนการคัดเลือกครูสอนดีได้ จะได้รับการสนับสนุนรางวัลให้รางวัลละ 5 ล้านบาท จำนวน 10 จังหวัด เพื่อนำไปพัฒนาการเรียนรู้ภายในจังหวัด ต่อไป

 สสค. ขอความร่วมมือ ผวจ. พิจารณาเข้าร่วมโครงการลดความเหลื่อมล้ำด้านโอกาสทางการศึกษา โดยกรอกข้อมูลแสดงความสนใจคัดเลือกพื้นที่ร่วมปฏิรูปประเทศไทยด้านการศึกษา 2554 ตามแบบที่ สสค. กำหนด

 **4.4 การพิจารณาคัดเลือกผลงานการประกวดการบริหารจัดการโครงการพัฒนาแหล่ง น้ำขนาดเล็กตามแนวพระราชดำริ**

 สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) จะดำเนินการประกวดผลงานการบริหารจัดการโครงการพัฒนาแหล่งน้ำขนาดเล็ก ตามแนวพระราชดำริ ซึ่งเป็นส่วนหนึ่งของกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 โดยมีวัตถุประสงค์เพื่อเทิดพระเกียรติและน้อมรำลึกในพระมหากรุณาธิคุณต่อปวงชนชาวไทยที่ได้รับพระราชทานพระราชดำริในการพัฒนาแหล่งน้ำ มากกว่า 2,000 โครงการ

 จังหวัดพิษณุโลก ขอเชิญชวน อปท. พิจารณาคัดเลือกผลงานฯ ส่งเข้าประกวดโครงการดังกล่าว

**4.5** **โครงการ “ท้องถิ่นไทย รวมใจภักดิ์ รักษ์พื้นที่สีเขียว”**

 ตามที่จังหวัดแจ้งว่า กรมส่งเสริมการปกครองท้องถิ่นได้จัดทำโครงการ “ท้องถิ่นไทย รวมใจภักดิ์ รักษ์พื้นที่สีเขียว” เพื่อให้องค์กรปกครองส่วนท้องถิ่นได้มีส่วนร่วมในการแก้ไขปัญหาภาวะโลกร้อน รวมทั้งจัดกิจกรรมปลูกต้นไม้โดยพร้อมเพรียงกันในวันที่ 28 เมษายน 2554 (วันคล้ายวันราชาภิเษกสมรส) และให้รายงานผลการดำเนินงานตามแบบที่กำหนด เพื่อรวบรวมและนำความกราบบังคมทูลพระกรุณาทราบฝ่าละอองธุลีพระบาทในโอกาสต่อไป รายละเอียดปรากฏตามที่อ้างถึงแล้วนั้น

 กระทรวงมหาดไทยแจ้งว่าได้อนุมัติให้โครงการ “ท้องถิ่นไทย รวมใจภักดิ์ รักษ์พื้นที่สีเขียว” เป็นโครงการเฉลิมพระเกียรติพระบาทสมเด็จพระเจ้าอยู่หัวฯ ทรงเฉลิมพระชนมายุครบ 7 รอบ 84 พรรษา พร้อมทั้งได้มีคำสั่งแต่งตั้งคณะกรรมการอำนวยการโครงการฯ และคำสั่งคณะกรรมการอำนวยการโครงการฯ ที่ 1/2554 แต่งตั้งคณะทำงานระดับจังหวัดฯ ขึ้น และเพื่อให้การดำเนินโครงการ ดังกล่าว เป็นไปด้วยความเรียบร้อย และเป็นไปในแนวทางเดียวกัน กระทรวงมหาดไทย ได้ซักซ้อมแนวทางเพื่อให้องค์กรปกครอง ส่วนท้องถิ่นได้พิจารณาดำเนินการ ดังนี้

 1. องค์การบริหารส่วนจังหวัดพิษณุโลก เทศบาลนครพิษณุโลก และองค์การบริหารส่วนตำบลขนาดใหญ่ พิจารณาเข้าร่วมโครงการในส่วนของกิจกรรมการก่อสร้าง ขยายพื้นที่หรือปรับปรุงสวนสาธารณะ โดยรายงานผลการดำเนินงานสวนสาธารณะตามแบบ 1

 2. องค์กรปกครองส่วนท้องถิ่นทุกแห่งดำเนินการปลูกต้นไม้ตามความเหมาะสม หากองค์กรปกครองส่วนท้องถิ่นใด ได้ดำเนินการปลูกต้นไม้ในวันที่ 28 เมษายน 2554 แล้ว ให้รายงานผลการดำเนินงานตามแบบ 2 พร้อมภาพถ่าย ให้สำนักงานส่งเสริมการปกครองท้องถิ่นจังหวัดทราบ นั้น

 ขณะนี้ สำนักงานส่งเสริมการปกครองท้องถิ่นจังหวัด ได้รับการรายงานจาก อปท. จำนวน 6 แห่ง ได้แก่ อบต.ป่าแดง อบต.ท่าช้าง อบต.อรัญญิก อบต.ไผ่ล้อม อบต.ท่าตาล และอบต.พรหมพิราม

**4.6 โครงการปลูกไม้ดอกบริเวณถนนขององค์กรปกครองส่วนท้องถิ่น**

 เป็นโครงการที่ริเริ่มจากจังหวัดและอยากให้รูปธรรม

**4.7 เบี้ยยังชีพผู้สูงอายุ**

 แนวทางการดำเนินงานงบประมาณเงินอุดหนุนเฉพาะกิจ โครงการสร้างหลักประกันรายได้ให้แก่ผู้สูงอายุตามนโยบายของรัฐบาล งบประมาณรายจ่ายประจำปีงบประมาณ พ.ศ. 2554 มีกรอบแนวคิดในการปฏิบัติเงินอุดหนุนสำหรับการดำเนินงานตามนโยบายรัฐบาลที่ต้องการสร้างหลักประกันรายได้ให้แก่ผู้สูงอายุ โดยจัดสรรเป็นเงินอุดหนุนเฉพาะกิจให้องค์กรปกครองส่วนท้องถิ่นดำเนินการจ่ายสวัสดิการเบี้ยยังชีพผู้สูงอายุที่มีอายุ 60 ปีขึ้นไป ที่แสดงความจำนงโดยการขอขึ้นทะเบียนเพื่อขอรับสวัสดิการเบี้ยยังชีพ ซึ่งในงบประมาณผ่านมากรมส่งเสริมการปกครองได้จัดสรรงบประมาณเงินอุดหนุนเบี้ยยังชีพผู้สูงอายุให้แก่องค์กรปกครองส่วนท้องถิ่น ใน 2 ประเภท คือ เงินอุดหนุนทั่วไป (เงินอุดหนุนที่ได้รับตามภารกิจถ่ายโอน) และเงินอุดหนุนเฉพาะกิจ (ตามนโยบายของรัฐบาล) ดังนั้น เพื่อให้การดำเนินงานด้านสวัสดิการเบี้ยยังชีพผู้สูงอายุขององค์กรปกครองส่วนท้องถิ่นเป็นไปในทิศทางเดียวกัน โดยให้ดำเนินการในลักษณะของเงินอุดหนุนเฉพาะกิจ เพื่อให้เป็นไปตามวัตถุประสงค์ของงบประมาณ และสอดคล้องกับนโยบายรัฐบาล

**กลุ่มงานกฎหมายฯ 4.8 หารือผลการดำเนินการความรับผิดทางละเมิดของเจ้าหน้าที่**

 จังหวัดได้หารือ กรณี อบต.อรัญญิก ได้แต่งตั้งคณะกรรมการสอบข้อเท็จจริงความรับผิดทางละเมิด กรณีสำนักงานการตรวจเงินแผ่นดินภูมิภาคที่ 10 จ.พิษณุโลก ตรวจสอบสัญญาจ้างเลขที่ 47/2549 ลว. 23 สิงหาคม 2549 พบว่า คณะกรรมการดำเนินการประมูลด้วยวิธีการทางระบบอิเล็กทรอนิกส์ ไม่ได้ตรวจสอบว่า ราคาที่ผู้รับจ้างเสนอแต่ละโครงการนั้นสูงกว่าราคากลางหรืองบประมาณหรือไม่ ทำให้ทางราชการได้รับความเสียหาย จำนวน 33,654.87 บาท โดย อบต.อรัญญิกเห็นว่า ความเสียหายเกิดจากความประมาทเลินเล่ออย่างร้ายแรงของคณะกรรมการดำเนินการประมูลฯ และได้มีคำสั่ง ที่ 158/2553 ลว. 19 เมษายน 2553 ให้พนักงานส่วนตำบล จำนวน 3 ราย ชดใช้ค่าสินไหมทดแทน จำนวนดังกล่าว ต่อมาพนักงานส่วนตำบล ได้อุทธรณ์คำสั่งดังกล่าว และนายก อบต.อรัญญิก ได้พิจารณาอุทธรณ์แล้วเห็นว่า คณะกรรมการดำเนินการประมูลฯ มิได้จงใจให้ทางราชการได้รับความเสียหายหรือเสียประโยชน์ จึงยกเลิกคำสั่งเดิม และให้พนักงานส่วนตำบลทั้ง 3 ราย กลับคืนสู่ฐานะเดิม

 สถ. ได้ตอบข้อหารือดังกล่าวแล้ว มีความเห็น ดังนี้

 1. กรณีเมื่อนายก อบต.อรัญญิก ได้วินิจฉัยสั่งการสำนวนการสอบข้อเท็จจริงความรับผิดทางละเมิด โดยมีความเห็นสรุปได้ว่า พนักงานส่วนตำบลปฏิบัติไม่ถูกต้องตามระเบียบแบบแผนของทางราชการ ถือว่าเป็นการกระทำด้วยความประมาทเลินเล่ออย่างร้ายแรง และ อบต.อรัญญิก ได้ออกคำสั่งให้บุคคลดังกล่าวข้างต้น ชดใช้ค่าสินไหมทดแทนแล้ว ต่อมาเมื่อบุคคลดังกล่าว ได้อุทธรณ์คำสั่งของ อบต.**หากไม่มีข้อเท็จจริงที่แตกต่างจากเดิมและไม่มีเหตุผลพิเศษเป็นอย่างอื่น นายกองค์การบริหารส่วนตำบลอรัญญิก ย่อมไม่อาจวินิจฉัยเปลี่ยนแปลงความเห็นเดิมได้** แม้มาตรา 44 วรรคหนึ่ง ประกอบกับมาตรา 45 วรรคหนึ่ง แห่งพระราชบัญญัติวิธีปฏิบัติราชการทางปกครอง พ.ศ.2539 จะบัญญัติให้เจ้าหน้าที่ผู้ทำคำสั่งทางปกครอง เป็นผู้มีอำนาจพิจารณาคำอุทธรณ์ รวมทั้งมีอำนาจเปลี่ยนแปลงคำสั่งของตนได้ หากเห็นด้วยกับคำอุทธรณ์ ทั้งนี้ เทียบเคียงความเห็นคณะกรรมการกฤษฎีกา (คณะพิเศษ) เรื่องเสร็จที่ 522/2550

 2. นายอำเภอเมืองพิษณุโลก ในฐานะผู้กำกับดูแล อบต. เห็นว่า นายก อบต.อรัญญิก ปฏิบัติไม่เป็นไปตามกฎหมายและระเบียบข้อบังคับของทางราชการ นายอำเภอย่อมมีอำนาจดำเนินการตามนัยมาตรา 90 และมาตรา 92 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และหากเกิดความเสียหายแก่องค์การบริหารส่วนตำบลอรัญญิก อันเกิดจากการพิจารณาอุทธรณ์ของนายกองค์การบริหารส่วนตำบลอรัญญิก นายกองค์การบริหารส่วนตำบลอรัญญิก จะต้องรับผิดชอบในความเสียหายที่เกิดขึ้นทั้งหมด หรือไม่ ย่อมเป็นไปตามพระราชบัญญัติความรับผิดทางละเมิดของเจ้าหน้าที่ พ.ศ. 2539

**กลุ่มงานการเงินฯ 4.9 การเบิกจ่ายเงินอุดหนุนเฉพาะกิจประจำปีงบประมาณ พ.ศ.2551 – 2553**

สถจ.ได้ขอขยายเวลาการเบิกจ่ายเงิน ประจำปีงบประมาณ พ.ศ.2551-2553ซึ่งขณะนี้ยังมี อปท.ที่ยังไม่สามารถเบิกจ่ายเงินได้ ดังนี้

 - งบประมาณ พ.ศ. 2551 ได้แก่ อบต.บ้านป่า อบต.วัดจันทร์ อบต.วังอิทก อบต.บ้านพร้าว (งวดที่ 3 งวดสุดท้าย) อบต.วังทอง และ ทต.ป่าแดง

 - งบประมาณ พ.ศ.2553 ได้แก่ ทน. อบต.บึงกอก และ อบต.บางระกำ

 **4.10 ติดตามความคืบหน้าผลการดำเนินการตามข้อเสนอแนะของ สตง.ภูมิภาคที่ 10**

ตามที่ จ.ได้แจ้งให้ อปท. ดำเนินการแก้ไขข้อบกพร่อง ตามที่ สตง.ภูมิภาคที่ 10 รวม 7 เรื่อง รายละเอียดตามเอกสารแนบท้าย

**4.11 การตรวจสอบการคลัง อปท.ประจำปีงบประมาณ พ.ศ.2554 ของ จนท. จากกองตรวจสอบระบบการเงินบัญชีท้องถิ่น กรมส่งเสริมการปกครองท้องถิ่น**

 สถ.แจ้งแผนการตรวจสอบการคลัง อปท. ประจำปีงบประมาณ พ.ศ.2554 ระหว่างวันที่ 6 - 10 มิ.ย.54 โดยเข้าตรวจสอบ อปท. ได้แก่ อบต.หนองกุลา อบต.คุยม่วง อบต.ชุมแสงสงคราม อบต.แก่งโสภา อบต.ท่าหมื่นราม อบต.บ้านกลาง อบต.วัดโบสถ์ อบต.บ้านน้อยซุ้มขี้เหล็ก อบต.วังยาง ทต.เนินกุ่ม อบต.ท่าตาล อบต.นครป่าหมาก อบจ.จอมทอง และ อบต.ท่าโพธิ์ โดยให้ อปท.ข้างต้นจัดเตรียมเอกสาร/ข้อมูล เพื่อรับการตรวจฯ (รายละเอียดปรากฎตามหนังสือจังหวัดพิษณุโลก ที่ พล 0037.5/ว 2217 ลว. 20 เม.ย.2554)

**4.12 โครงการฝึกอบรมเพิ่มประสิทธิภาพของหัวหน้า จนท.พัสดุ และ จนท.พัสดุประจำปีงบประมาณ พ.ศ.2554**

 จังหวัดได้จัดทำโครงการฝึกอบรมเพิ่มประสิทธิภาพของหัวหน้า จนท.พัสดุ และ จนท.พัสดุ ประจำปีงบประมาณ พ.ศ. 2554 ซึ่งจัดอบรมระหว่างวันที่ 23 - 24 พ.ค.54 ณ ห้องสรัสจันทร โรงแรมลีลาวดีปาร์ค แอทนด์ โฮเต็ล อ.เมืองพิษณุโลก โดยให้ อปท. ส่งบุคลากรดังกล่าวเข้ารับการอบรม อปท.ละ 2 คน ค่าลงทะเบียนคนละ 1,000.-บาท ชำระเป็นเงินสด/เช็คสั่งจ่าย สำนักงานส่งเสริมการปกครองท้องถิ่น จังหวัดพิษณุโลก ให้กลุ่มงานการเงินฯ ภายในวันที่ 12 พ.ค.54 (รายละเอียดปรากฏตามหนังสือจังหวัดพิษณุโลก ที่ พล 0037.5/ว 2231 ลว. 21 เม.ย.2554)

**4.13 ผลการออกสลากบำรุงกาชาดไทยกรมส่งเสริมการปกครองท้องถิ่น ประจำปี 2554**

 สถ.แจ้งผลการออกสลากบำรุงกาชาดไทย กรมส่งเสริมการปกครองท้องถิ่น ประจำปี 2554 ตรวจสอบและโหลดผลการออกรางวัลได้ที่[www.thailocaladmin.go.th](http://www.thailocaladmin.go.th) หรือเว็บไซต์ สถจ.พล. (www.pitloklocal.org)

**ปิดประชุมเวลา 12.00 น.**

 ลงชื่อ วีระวัฒน์ พูลหน่าย ผู้จดรายงานการประชุม

 (นายวีระวัฒน์ พูลหน่าย)

 จสถ.ชง.